Hugmynd mín gengur út á að endurskipuleggja og fegra bílastæði við Hólagarð og skapa torg í kverkinni þar sem bakaríið og búðarkjarninn mætast . Torgið snýr á móti suðri og er á skjólgóðum stað . Bakarí og fleiri matsölustaðir eru í húsinu sem skapar skjól til norðurs og þeim fylgir mannlíf sem myndi njóta torgsins , auk þess sem kærkomið væri að tilla sér niður eftir verslunarleiðangur . Hugm : Dagný Bjarnadóttir landslagsarkitekt Þetta er sá staður sem flestir íbúar efra Breiðholts koma til að versla matvöru og annan varning , auk þess er nú komin flott fiskbúð til viðbótar við bakarí og matsölustaði . Svæðið er í dag mjög óhrjálegt og fráhrindandi , auk þess sem bílastæðin eru kaótískt samkrull eldra skipulags , þar sem m.a stendur ónotuð innkeyrsla að fyrrum strætó stoppistöð . Með því að endurskipuleggja bílastæðin , mætti fá betri nýtingu auk þess sem fegra mætti svæðið með trjágróðri og hlýlegra yfirbragði Hóla - " garðs " .